

**H O T Ă R Â R E**

**privind însușirea unei documentații cadastrale pentru imobilul înscris în**

**Cartea funciară nr. 266323 Cluj-Napoca**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 172 din 16.09.2024 privind însușirea unei documentații cadastrale pentru imobilul înscris în Cartea funciară nr. 266323 Cluj-Napoca, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 37564/16.09.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 37565/16.09.2024 şi de Avizul cu nr. 37564 din 19.09.2024 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu dispozițiile:

* art. 108, ale art. 173 alin. (4) lit. a) și alin. (5) lit. m) și ale art. 289 - 301 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 21, art. 28 alin. (1) şi (5) și ale art. 41 alin. (5) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* art. 18 lit. b), art. 96 lit. a), art. 97 alin. (1), art. 101, art. 112 alin. (1) și (2), art. 115 alin. (1) și (2), și ale art. 152 alin. (1) din Regulamentul de recepţie şi înscriere în evidenţele de cadastru şi carte funciară, aprobat prin Ordinul Directorului General al Agenției Naționale de Cadastru și Publicitate Imobiliară nr. 600/2023, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se însuşește documentaţia pentru actualizarea informațiilor cadastrale privind imobilul înscris în Cartea funciară nr. 266323 Cluj-Napoca, documentație cuprinsă în **anexa** care face parte integrantă din prezenta hotărâre.

**Art. 2.** Se emite acordul proprietarului -Judeţul Cluj– pentru înregistrarea în evidențele de cadastru și carte funciară a:

1. dreptului de proprietate publică al Județului Cluj și a dreptului de concesiune al Companiei de Apă Someș SA asupra imobilului ce face obiectul documentației cadastrale însușite conform art. 1;
2. modificării suprafeței terenului ce face obiectul documentației cadastrale însușite conform art. 1, conform situației reale din teren: ”7.275 mp”;
3. îndreptării erorii cu privire la categoria de folosință și a înscrierii categoriei de folosință reale a imobilului: “curți construcții”;
4. îndreptării erorii cu privire la adresa administrativă și a înscrierii adresei administrative reale a imobilului: ”21 Decembrie 1989 nr. 79”.

**Art. 3.** Se mandatează Președintele Consiliului Județean Cluj pentru semnarea documentelor necesare depunerii la Oficiul de Cadastru și Publicitate Imobiliară Cluj, a documentației cadastrale elaborată pentru imobilul care face obiectul prezentei hotărâri.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică.

**Art. 5.** Prezenta hotărâre se comunică Direcției Juridice, precum și Prefectului Județului Cluj, și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 184 din 26 septembrie 2024**

*Prezenta hotărâre a fost adoptată cu 36 de voturi “pentru”,* *iar un membru al Consiliului județean nu a votat, fiind astfel respectate prevederile legale privind majoritatea de voturi necesară.*